༌པ༌དང༌། རྒྱས༌པར༌བཤད་པ་དང༌། བཞུགས་པའི་དོན་ལ་ཀླན་ཀ་སྤང་པ་དང་གསུམ་
གསུངས་པ་གཞུང་དང་སྦྱར་ན། དེ་ནས་བྱང་ཆུབ་སེམས་དཔའ་སེམས་དཔའ་ཆེན་པོ་ཞེས་པ་ནས།
དེ་ནགྱི། །ཞེས་པ་ནས། རྗེས་དཔག་ཡོན་ཏན་ཅན་གྱི་སྒྲས། །ཞེས་པ་དང་ལན་རྒྱས་པར་བཤད་པ་
བསྟས་རང་བྱུང་བརྗོད་པར་བྱ། །ཅེས་པས་ཞུས་ལན་མདོར་བསྡུས་བསྟན། རང་བྱུང་ཞེས་བྱ་འབྱུང་
ཆེན་ན། གང་ཚེ་སེམས་ནི་མི་མཐོང་སྟེ། །ཞེས་པ་ནས། ཕྱིན་པ་ཡི་ནི་ཡེ་ཤེས་ཉིད། །ཅེས་པས་བཞུགས་
པའི་དོན་ལ་ཀླན་ཀ་སྤངས་པ་བསྟན། གཉིས་པ་ཞུས་པ་དང༌། ལན་གྱི་སྒོ་ནས་རྒྱུད་ཀྱི་དོན་རྒྱས་པར་
བཤད་པ་ལ་གཉིས་ཏེ། སྔར་གསུངས་པའི་བརྟག་པ་བཅུའི་དཀའ་བའི་གནས་རྣམས་ལ་ཞུ་བ་འགོད་
པ་དང༌། དེ་དག་གི་ལན་གདབ་པའོ། །དེ་ཡང་རྒྱུད་ཉིད་ལས། གཞན་དུ་བཅོམ་ལྡན་སྒྲ་ཇི་ལྟར། །ལྷ་
ཞེས་བྱ་བ་ཇི་ལྟར་ལགས། །ཞེས་པ་ནས། ཐམས་ཅད་ཡང་དག་རྣམ་པར་ཤོད། །ཅེས་པས་སྔར་གྱི་དཀའ་
གནས་རྣམས་ལ་ཞུ་བ་འགོད་པ་བསྟན། ཞུ་བ་འདི་ལ་དྲི་བ་ཚིག་དྲུག་ཅུ་རྩ་བཞི་ཡོད་པར་བཞེད་དོ། །
གཉིས་པ་དེའི་ལན་བསྟན་པ་ལ་བརྟག་པ་དང་པོའི་རབ་ཏུ་བྱེད་པ་གསུམ་པའི་དོན་བཤད་པ་ནས།
བཅུ་པའི་བཞི་པ་ལས་འབྱུང་པོ་འདོད་ཆགས་ལམ་དུ་བྱེད་པའི་ཁྱད་པར་བཤད་ཀྱི་བར་ལ་དོན་ཚན་
ཉི་ཤུ་རྩ་གསུམ་ པའི་ རིམ་ བཞིན་གཞུང་དང་སྦྱར་ན། བཅོམ་ལྡན་འདས་ཀྱིས་བཀའ་སྩལ་པ། འདི་
སྐད་བདག་གིས་ཞེས་བྱ་བ་ལ་སོགས་པ་ནས་བཟུང་སྟེ་ཞེས་པ་ནས་ནམ་མཁའ་ལྔ་ཡིས་བརྒྱན་པར་
བྱས་པའོ་ཞེས་པས་དང་པོའི་རབ་བྱེད་གསུམ་པའི་དོན་བཤད། གསང་བའི་པདྨ་གསལ་བའི་གནས།
ཞེས་པ་ནས། བསྡུས་གནས་ཞེས་ནི་རྣམ་པར་བརྗོད། །ཅེས་པས་གཉིས་པ་དེ་ཉིད་དང་འབྲེལ་བ་ལྔ་
པའི་གཉིས་པའི་དོན་བཤད་པ་བསྟན། རུས་པ་རྐང་དང་ཁུ་བ་ནི། །ཕ་ལས་སྐྱེས་པ་གསུམ་དུ་གསུངས། །
ཞེས་པ་ནས། གར་ནི་མཉམ་པར་སྦྱོར་བ་ཉིད། །ཅེས་པས་གསུམ་པ་དྲུག་པའི་དང་པོའི་དོན་བཤད་
པ་བསྟན། རོ་ནི་ཤི་བར་བརྗོད་པ་ཉིད། །ཅེས་པ་ནས། དེའི་ཡོངས་སུ་སྨིན་པའི་འབྲས་བུའོ། །ཞེས་
131

ཀྱེ་རྡོ་རྗེའི་རྒྱུད་གསུམ་སྔོན་འགྲོ་ཚུལ་བཞི་འི་དོན་འགྲེལ་ཟིན་བྲིས་རིན་པོ་ཆེའི་གཏེར་མཛོད།
པས་བཞི་པ་བདུན་པའི་དང་པོ་ལས་འབྱུང་བ་བཤད་པ་བསྟན། དཀྱིལ་འཁོར་ལ་སོགས་པ་བསྒྲུབ་
པ་དང་ཞེས་པ་ནས། མཚོན་ཆ་ཐམས་ཅད་ཀྱི་ཕྱག་རྒྱའོ་ཞེས་པས་ལྔ་པ་བདུན་པའི་གཉིས་པ་ལས་
འབྱུང་བ་བཤད་པ་བསྟན། སངས་རྒྱས་རྡོ་རྗེ་ཞེས་བྱ་བ་ནི་རྣམ་པར་སྣང་མཛད་དེ་ཞེས་པ་ནས།ཡེ་
ཤེས་སྣ་ཚོགས་ནི་འཇིག་རྟེན་ལས་འདས་པའི་ཡེ་ཤེས་སྣ་ཚོགས་ཏེ་ཞེས་པས་དྲུག་པ་བདུན་པའི་གསུམ་
པ་ལས་འབྱུང་བ་བསྟན། རྡོ་རྗེ་གཤིན་རྗེ་མཐར་བྱེད་ལ་སོགས་པའི་ཁྲོ་བོ་རྣམས་ཞེས་པ་ནས། ལྷའི་
ཞལ་གྱི་པདྨར་སྦྱིན་སྲེག་བྱའོ་ཞེས་པས་བདུན་པ་བདུན་པ་དངོས་ལས་འབྱུང་བ་བསྟན། བཤང་གཅི་
ལ་སོགས་པས་བསྲེག་བླུགས་ལ་སྡིག་པ་ལ་སོགས་པས་དོགས་པ་མི་བྱ་སྟེ་ཞེས་པ་ནས། བརྟགས་
པ་དང་བྲལ་བའི་བློ་གྲོས་ཀྱིས་སོ་ཞེས་པས་བརྒྱད་པ་བཅུ་པ་དངོས་ལས་འབྱུང་བསྟན། དངོས་ཟེར་བ་
རྣམས་རབ་བྱེད་བཞི་པ་ཡིན། དེ་ནས་མཆོག་ཏུ་རབ་བཤད་བྱ། །ཞེས་པ་ནས། ཡང་དག་པར་ལྡན་པའོ་ཞེས་
པས་དགུ་པ་གཉིས༌པའི༌གསུམ༌པ་ལས་འབྱུང་བ་བསྟན། ཚོགས་ཀྱི་དཀྱིལ་འཁོར་བརྟག་པ་བྱ། །
ཞེས་པ་ནས། ལྷ་མོ་རྣམས་དང་ལྡན་པའོ། །ཞེས་པས་བཅུ་པ་ཡང་བདུན་པའི་གསུམ་པ་ལས་འབྱུང་
བ་བསྟན། ཀུན་ལས་སྣ་ཚོགས་འཁོར་ལོ་ཅན་ཞེས་བྱ་བ་ནི་ཞེས་པ་ནས། སྤྱིའི་ཆོ་གས་ཐམས་ཅད་
བྱའོ་ཞེས་པས་བཅུ་གཅིག་པ་ཡང་གཉིས་པའི་གསུམ་པ་ནས་འབྱུང་བ་བསྟན། དཔལ་རྡོརྗེ་སེམས་
དཔའི་རྣལ་འབྱོར་པས་ཞེས་པ་ནས། ཆུའི་ནང་དུ་གཞུག་པར་བྱའོ་ཞེས་པས་བཅུ་གཉིས་པ་གསུམ་
པའི་དངོས་ལས་འབྱུང་བ་བསྟན། ཁྲོ་བོ་ཁྲོ་བས་འཛིན་པའི་ཕྱིར། །ཞེས་པ་ནས། དེ་རྣམས་དང་མཉམ་
པར་སྦྱར་བར་བྱའོ་ཞེས་པས་བཅུག་གསུམ་པ་གཉིས་པའི་གསུམ་པ་ལས་འབྱུང་བ་བསྟན། ཡང་ན་
ཞལ་གྱི་ཕྱག་རྒྱ་སྦྲགས་པར་བྱ་སྟེ་ཞེས་པ་ནས། དངོས་གྲུབ་ཀྱི་དབང་ཕྱུག་ཡིན་ནོ་ཞེས་པས་བཅུ་བཞི་
པ་གསུམ་པའི་དང་པོ་ལས་འབྱུང་བ་བསྟན། ཁྲོ་བོའི་རྒྱལ་པོ་རྡོ་རྗེ་འཇིགས་བྱེད་ཅེས་བྱ་བ་ཞེས་པ་
ནས། ཨེ་ཝཾ་ལྟ་བུར་དབང་དུ་གྱུར་པས་འཛག་པའོ་ཞེས་པས་བཅོ་ལྔ་པ་བདུན་པ་དངོས་ལས་འབྱུང་
བ་བསྟན། འདི་སྐད་ལ་སོགས་ཞེས་པ་ནས། བཀའ་སྩལ་ཏོ་ཞེས་པས་བཅུ་དྲུག་པ་དང་པོའི་དང་པོ་
ལས་འབྱུང་བ་བསྟན། དེ་ནས་བཅོམ་ལྡན་འདས་རྣམས་དང་ཞེས་པ་ནས། བསྐྱེད་དོ་ཞེས་བྱའི་དོན་
132

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་གསུམ་པ།
ཏོ་ཞེས་པས་བཅུ་བདུན་པ་དགུ་པའི་དང་པོ་ལས་འབྱུང་བ་བསྟན། པདྨའི་སྣོད་ཅེས་བྱ་བ་འདི་ནི་ཞེས་
པ་ནས། དེ་བཞིན་གཤེགས་པ་ཐམས་ཅད་ཀྱི་རྟོགས་པར་བྱའོ་ཞེས་པས་བཅོ་བརྒྱད་པ་གཉིས་པའི་
དང་པོ་ལ་འབྱུང་བ་བསྟན། རང་གི་སྙིང་ཁའི་ཟླ་བར་ཧཱུྃ་བློས་བྲིས་ནས་ཞེས་པ་ནས། རྒྱས་པར་འབྱུང་
བའི༌ཆོ་གའོ༌ཞེས༌པས༌བཅུ་དགུ༌པ༌གསུམ་པ་དངོས་ཀྱི་དོན་བསྟན། དངོས་ཞེས་པ་རྣམས་ནི་དེ་དང་
དེའི་རབ་བྱེད་བཞི་པ་ཡིན་ཏེ། ལ་ལ་ཞེས་བྱ་བ་ནི་མ་མཐོང་བའོ་ཞེས་པ་ནས། སྒྲོལ་མའི་དཀྱིལ་
འཁོར་བཀའ་སྩལ་ཏོ་ཞེས་པས་ཉི་ཤུ་པ་དགུ་པའི་དང་པོའི་དོན་བསྟན།
ད་ནི་མི་མཐུན་པའི་ཕྱོགས་ཀྱི་བསྒོམ་པ་དང་ཞེས་པ་ནས། དད་པ་ལ་སོགས་པའི་དབང་པོ་ལྔ་
རྣམས་རིག་པར་བྱའོ་ཞེས་པས་ཉེར་གཅིག་པ་དང་པོའི་གཉིས་པའི་དོན་བྱང་ཕྱོགས་པ་བདུན་བཤད་
པ་བསྟན། དེ་ལ༌བཟའ་པོ་དང༌། བཟའ་བར་བྱ་བ་སྟོང་པ་བཀའ་སྩལ་པ་ཞེས་པ་ནས། དེ་ལ་སྟོང་པ་
ཉིད་ཀྱི་མདོར་བསྡུས་པའི་དོན་བསྒྲུབ་པ་ཡིན་ནོ་ཞེས་པས་ཉེར་གཉིས་པ་དང་པོའི་དང་པོ་ལས་འབྱུང་
བ་སྟོང་ཉིད་བཅོ་བརྒྱད་ཀྱི་དོན་བཤད་པ་བསྟན། ཡང་གསུངས་པ། འདོད་ཆགས་ཀྱི་གཉེན་པོར་མི་
སྡུག་པ་ལ་སོགས་པ་དང་ཞེས་པ་ནས། འདོད་ཆགས་ལ་སོགས་པའི་རང་བཞིན་རྣམ་པར་དག་པའོ་
ཞེས་པས་ཉེར་གསུམ་པ་བཅུ་པའི་བཞི་པ་ནས་འབྱུང་བ་འདོད་ཆགས་ལམ་དུ་བྱེད་པའི་ཁྱད་པར་བསྟན།
ལན་གྱི་སྐབས་འདི་ལ་རྗེ་བཙུན་རྩེ་མོའི་བསྡུས་དོན་ས་བཅད་ཟུར་ན་ཡོད་པ་དེར་ཉི་ཤུ་རྩ་དྲུག་ཅེས་
པ་ཡོད་ཀྱང༌། རིམ་པ་བཞིན་བརྩིས་པས་ཉི་ཤུ་གཉིས་ལས་མེད། ཉེར་གསུམ་པ་འདི་འཕགས་པའི་
ས་བཅད་ནས་ཁ་བསྐངས་པ་ཡིན། ཉེར་གསུམ་པ་འདིའི་དོན་ཀུན་ཚང་བར་གདའ། རྒྱུད་ཀྱི་རྒྱལ་པོ་
ཆེན་པོ་ཞེས་པ་ནས། རྫོགས་སོ་ཞེས་པས་རྒྱུད་ཀྱི་ཚིག་དོན་ཀུན་ཡོངས་སུ་རྫོགས་པར་བཤད་ཅེས་
བསྟན་ཏོ། །
དེ་ལྟར་བཤད་འདི་གནད་ཀྱི་གསལ་བྱེད་ཀྱི། །འགྲེལ་དང་ཁོག་ཕུབ་རྩ་བཤད་སྦྱོར་ཚུལ་དང༌། །
བསྡུས་དོན་ས་བཅད་ཆེ་རགས་མདོར་བསྡུས་ནས། །ཁ་སྦྱོར་རྒྱུད་བཤད་སྐབས་ཏེ་གསུམ་པའོ། །གནད་
ཀྱི་གསལ་བྱེད་ཀྱི་བཤད་པ་འདི་དག་མན་ངག་ལུགས་དང་འགྲེལ་པ་ལུགས་གང་ཡིན་སྙམ་ན་གཉིས་
133

ཀྱེ་རྡོ་རྗེའི་རྒྱུད་གསུམ་སྔོན་འགྲོ་ཚུལ་བཞི་འི་དོན་འགྲེལ་ཟིན་བྲིས་རིན་པོ་ཆེའི་གཏེར་མཛོད།
ཀ་ཆ་མཉམ་པར་ཚང་བ་ཞིག་ཡིན་ནོ། །བཤད་ཐབས་མན་ངག་དྲུག་དང་མངོན་པར་རྟོགས་པ་རྒྱུད་
གསུམ༌གྱིས༌བཅིངས༌ཏེ༌བཤད༌པས༌ན༌མན་ངག་ལུགས་ཚང་བ་གཞིར་བཞག་ལ། དབུ་ཞབས་ཀུན་
ཏུ་བསྡུས་དོན་ས་བཅད་དང་ལྡན་ཞིང་ཚིག་འབྲུ་རྟོགས་དཀའ་བ་རྣམས་དངོས་སུ་འཇེབས་པར་
བཤད། བརྟག་པ་སོ་སོའི་རབ་བྱེད་སྔ་ཕྱིའི་མཚམས་སྦྱོར་གྱི་འབྲེལ་རྣམས་ཀྱང་བསྒྲིགས་ཏེ་བཤད་
པས་ན་འགྲེལ་པ་ལུགས་ཀྱང་དབུ་ཞབས་གོང་འོག་ཀུན་ཏུ་ཚང་བ་ཡིན་ཏེ། དེ་སྐད་དུ་མངོན་རྟོགས་
ལྗོན་ཤིང་དུ། རྗེ་བཙུན་བིརླ་པའི་རྗེས་སུ་འབྲངས་ནས་ག་ཡ་དྷ་རས་གསུངས་པ་འདི་ནི་བཤད་ཐབས་
མན་ངག་དྲུག་དང༌། མངོན་པར་རྟོགས་པ་རྒྱུད་གསུམ་གྱིས་བཅིངས་པ་འདི་ཡིན་ནོ་ཞེས་དང༌། འགྲེལ་
ཆེན་འདི་ཉིད་ལས། དེ་བས་དེ་ལ་བརྩེ་བས་བསྡུས་པའི་དོན་ལྡན་ཞིང༌། །ཚིག་གི་འབྲུ་འཇེབས་མཚམས་
སྦྱོར་འབྲེལ་ལྡན་ཌོམྦྷིའི་གཞུང༌། །རྗེ་བཙུན་ལས་རྙེད་བཤད་སྦྱར་བྱེད་པ་འདི་མཆོག་སྟེ། །མང་ལ་
གྲགས་ན་དགེ་ཞེས་འཇིག་རྟེན་དག་ན་བསྔགས། །ཞེས་གསུངས་སོ། །དེ་བས་ན་སྔོན་དུས་གངས་
ལྗོངས་འདི་ན་བླ་མའི་མན་ངག་དང་མི་ལྡན་པར་རྒྱ་འགྲེལ་གྱི་གླེགས་བམ་གྱི་སྟེང་ནས་འཆད་ཉན་བྱེད་
པ་རྣམས་ལས། མན་ངག་ལུགས་ཀྱི་ཁྱད་པར་དང་ལྡན་པའི་བཤད་པའི་ལུགས་མཆོག་འདི་ནི་ཆེས་
ཁྱད་པར་དུ་འཕགས་པ་ཡིན་ཏེ། འགྲེལ་ཆེན་འདི་ཉིད་ལས། གླེགས་བམ་ཙམ་འཛིན་མན་ངག་དང་
བྲལ་བའི། །འཆད་པར་བྱེད་པས་གངས་ཅན་གང་བ་མཐོང་། །འདི་ནི་ཤེས་རབ་མིག་ལྡན་སྐྱེ་བོ་ཡིས། །
བླ་མའི་མན་ངག་ཡེ་ཤེས་སྒྲོན་བཟུང་ནས། །ཐར་མཆོད་རྒྱུད་ཀྱི་ལམ་འདི་ལེགས་བསྟན་གྱི། །རྡོ་རྗེ་
འཆང་གི་གནས་སུ་འགྲོ་བར་གྱིས། །ཞེས་གསུངས་པས་ཤེས་སོ། །ཤེས་བྱེད་འདིས་མཚོན་ནས་རྗེ་
བཙུན་རྩེ་མོའི་རྣམ་བཤད་ཉི་འོད་དང༌། རྗེ་བཙུན་ཆེན་པོའི་འགྲེལ་པ་དག་ལྡན་གཉིས་ཀྱང་ལུགས་
སྲོལ་གཉིས་ཀ་ལ་མཉམ་པར་ཚང་བ་ཞིག་ཡིན་ཏེ། རྒྱུད་དོན་སྙིང་པོ་མན་ངག་གི་བཤད་པ་དང་ལྡན་
ཞིང༌། འགྲེལ་པ་ལུགས་ཀྱི་བཤད་པའི་སྤྲོས་པ་ལེའུ་སྔ་ཕྱིའི་འབྲེལ་དང༌། དབུ་ཞབས་ཀུན་ལ་སྡུས་དོན་
ས་བཅད་དང༌། གཞུང་གོ་སླ་བ་རྣམས་མ་གཏོགས་ཚིག་གི་འབྲུ་རྣམས་ཀྱང་འཇེབས་པར་བཤད་པས་
སོ༑ ༑ཁ་ཅིག་ལམ་འབྲས་གླེགས་བམ་གྱི་ནང་གི་ལུང་འདི་ཉིད་དང་ཞིབ་ཏུ་སྦྱར་བ་དེ་རྒྱུད་བཤད་མན་
134

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་སོ་གསུམ་པ།
ངག་ལུགས་ཡིན་ཟེར་བ་ནི། མན་ངག་ལུགས་དང་འགྲེལ་པ་ལུགས་ཀྱི་རྣམ་དབྱེ་གང་ཡང་མི་ཤེས་
བཞིན་དུ་ཚོད་གཏམ་སྨྲ་བར་ཟད་དོ། །ལུང་སྦྱར་དེ་ནི་རྒྱུད་ལམ་འབྲས་ཀྱི་རྒྱབ་རྟེན་དུ་སྦྱར་བ་ཙམ་
ལས། འཆད་ཐབས་གདམས་ངག་དྲུག་ལ་སོགས་པའི་སྒོ་ནས་རྒྱུད་འཆད་པ་སོགས་ཀྱི་མན་ངག་ལུགས་
ཀྱི་ཁྱད་ཆོས་གང་ཡང་མི་འདུག་པས་སོ། །རྗེ་བཙུན་ཆེན་པོའི་གུར་རྒྱན་འདི་ནི་རྒྱུད་དོན་མན་ངག་གི་
བཤད་པ་དང་ལྡན་ཞིང༌། གཞན་ལེའུ་སྔ་ཕྱིའི་འབྲེལ་ཡང་མི་སྣང༌། ལེའུ་གཉིས་པ་མན་ལ་ས་བཅད་
ཀྱི་རིམ་པ་ཡང་ཆེར་མི་སྣང་བས་འགྲེལ་པ་ལ་མ་ལྟོས་པའི་རྒྱུད་ཀྱང་མན་ངག་གི་བཤད་པ་ཡིན་ཏེ།
གླེང་གཞིའི་ཐད་ཀྱི་གུར་རྒྱན་ལས། བླ་མའི་མན་ངག་མེད་པ་ཡི། །ནེ་ཙོའི་འདོན་པ་འདྲ་བ་ཡི། །སྐྱེ་
བོ་རྣམས་ལ་བརྩེ་བ་ཡིས། །ཚིག་དོན་སྦྱར་ལ་བཟོད་པར་མཛོད། །ཅེས་དང༌། ཡང་གླེང་གཞིའི་སྐབས་
ཀྱི་གུར་རྒྱན་ལས། བདག་མེད་ཅེས་བྱ་བ་ལ་སོགས་པ་འགྲེལ་ཆུང་ལས། ཉན་ཐོས་ཀྱི་ལམ་ལ་མར་
སྦྱར་བ་ཞིག་ཀྱང་ཡོད་ན་རྒྱུད་ཀྱང་གི་བཤད་པ་མ་ཡིན་པས་འགྲེལ་པ་ཉིད་ཀྱི་སྟེང་དུ་བལྟ་བར་བྱའོ་
ཞེས་གསུངས་པས་རྒྱུད་ཀྱང་དང་འབྲེལ་པའི་ལུགས་སོ་སོར་ཕྱེ་ནས་རང་ལུགས་ཀྱི་གུར་གྱི་བཤད་
པའི་རྒྱུད་རྐྱང་གི་བཤད་པ་ཡིན་པར་བཞེད་པ་ཡིན་ནོ། །དེས་ན་འགྲེལ་པ་ལུགས་ནི་སྔ་ཕྱིའི་འབྲེལ་དང་
བསྡུས་དོན་སོགས་བཤད་པའི་སྤྲོས་པ་ཆེ་ཞིང་ཉམས་ལེན་མངོན་རྟོགས་ཀྱི་རིམ་པ་བསྡུས་པ་ཞིག་
འབྱུང་ལ། མན་ངག་ལུགས་ལ་ནི་བཤད་པའི་སྤྲོས་པ་ཆུང་ཞིང་རྒྱུད་དོན་མཐའ་དག་ལམ་རིམ་མངོན་
པར་རྟོགས་པའི་སྟེང་དུ་འབབ་ཅིང་གཞོལ་བས་ཉམས་ལེན་གྱི་རིམ་པ་རྒྱས་པར་འབྱུང་བ་ཡིན་ནོ། །
ངོར་ཆེན་རྡོ་རྗེ་འཆང་ཀུན་དགའ་བཟང་པོའི་ཞལ་སྔ་ནས་ཀྱང་བསྐྱེད་རིམ་གནད་ཀྱི་ཟླ་ཟེར་གྱི་དབུར་ཡང་
དོན་དེ་བཞིན་དུ་གསུངས་པ་བློ་གྲོས་ཀྱི་མིག་བུ་དང་ལྡན་པས་ཤེས་པར་བྱས་ལ་ཟབ་ཅིང་རྒྱ་ཆེ་བའི་
རྣམ་དཔྱོད་ཀྱིས་ཀུན་ཏུ་ཁྱབ་ཅིང་སྤྲོ་བར་བྱའོ། །
འདིར་སྨྲས་པ། དེ་ལྟར་ཚུལ་བཞི་སྔོན་འགྲོ་དང་བཅས་པའི། །དགྱེས་རྡོར་རྒྱུད་གསུམ་དོན་འགྲེལ་
ཁོག་ཕུབ་འདི། །མཁན་ཆེན་འཇམ་པའི་དབྱངས་ཀྱི་གསུང་རྒྱུན་དང༌། །གསུང་རབ་དགོངས་པ་བཞིན་
དུ་ ལེགས་པར་བསྡེབས། འདི་སྦྱར་དགེ་བས་བདག་ཅག་དཔོན་སློབ་རྣམས། །དུས་འདིར་ཚེ་རིང་
135

ཀྱེ་རྡོ་རྗེའི་རྒྱུད་གསུམ་སྔོན་འགྲོ་ཚུལ་བཞི་འི་དོན་འགྲེལ་ཟིན་བྲིས་རིན་པོ་ཆེའི་གཏེར་མཛོད།
ནད་མེད་བསམ་དོན་འགྲུབ། །ཕྱི་མ་ལྷན་ཅིག་བདེ་བ་ཅན་སྐྱེས་ནས། །འགྲོ་ཀུན་དག་པའི་ཞིང་དེར་
འདྲེན་གྱུར་ཅིག །
ཅེས་གངས་ཅན་བསྟན་པའི་མངའ་བདག་རྗེ་བཙུན་ས་སྐྱ་པའི་ཡབ་ཆོས་ཀྱེ་རྡོ་རྗེའི་རྒྱུད་གསུམ་
སྔོན་འགྲོ་ཚུལ་བཞི་དང་བཅས་པའི་དོན་འགྲེལ་ཟིན་བྲིས་རིན་པོ་ཆེའི་གཏེར་མཛོད་ཅེས་བྱ་བ་འདི་
ཡང༌། ཁམས་གསུམ་ཆོས་ཀྱི་རྒྱལ་པོ་རིགས་ལྡན་འཇམ་པའི་དབྱངས་དབང་པོའི་མཚན་ཅན་སྐུ་མཆེད་
དང༌། རྗེ་བཙུན་མུས་པ་ཆེན་པོ་རྒྱལ་བ་སངས་རྒྱས་རྒྱལ་མཚན་རྣམས་གཙོ་བོར་སྨོས་པའི་ཡོངས་
འཛིན་ཆོས་བཞིན་དུ་སྤྱོད་པ་དུ་མའི་ཞབས་རྡུལ་སྤྱི་བོས་ལེན་པ་ས་སྐྱ་པ་ཤཱཀྱའི་དགེ་བསྙེན་སྔགས་
འཆང་ངག་དབང་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོས། མཁན་ཆེན་
ཐམས་ཅད་ མཁྱེན་ པ་ ངག་ དབང་ ཆོས་ཀྱི་གྲགས་པའི་ཞལ་སྔ་ནས་ཚུལ་བཞི་སྔོན་དུ་འགྲོ་བ་དང་
བཅས་པའི་ཀྱེ་རྡོར་རྒྱུད་གསུམ་གྱི་བཤད་བཀའ་རྒྱས་པར་ཐོབ་པའི་དུས་སུ་རང་དང་སྐལ་བ་མཉམ་
པའི་སློབ་མའི་ཚོགས་རྣམས་ལ་ཕན་པར་བསམ་སྟེ། མཁན་ཆེན་འཇམ་པའི་དབྱངས་ཉིད་ཀྱི་གསུང་
རྒྱུན་དང་གསུང་རབ་ལ་བརྟེན་ནས་ལེགས་པར་སྦྱར་བའི་ཡི་གེ་པ་ནི་རྣམ་དཔྱོད་ཀྱི་བློ་མིག་གསལ་བ་
ས་སྐྱར་སྐྱེས་པའི་བསམ་འགྲུབ་ལྷས་སྦྱིན་གྱིས་བགྱིས་སོ། །འདིས་བདག་ཅག་དཔོན་སློབ་ཐམས་
ཅད་ཀྱི་འདི་ཕྱིའི་